# Alexandre de Riquer i Ynglada

### De Viquipèdia

Alexandre de Riquer i Ynglada, (Calaf, 1856 - Palma, 1920) intel·lectual i artista polifacètic català: dissenyador, dibuixant, pintor, gravador, escriptor i poeta, essent una de les figures més importants del modernisme a Catalunya.

Va estudiar a Barcelona i a França, va viatjar a Roma, París i Londres on va conèixer el moviment dels prerrafaelites anglesos i l'art japonès que causarien una gran influència en les seves creacions. També va conèixer el pintor i dissenyador William Morris (1834-1896), que el va influir per dedicar-se amb especial interès a les arts gràfiques i decoratives, introduint a Catalunya el modernisme d’inspiració britànica.

Alexandre de Riquer va destacar especialment com a dissenyador gràfic, amb gran domini del dibuix, la seva gran producció artística en aquest camp va tenir un paper fonamental en l’estètica modernista, sent l'autor d'algunes de les imatges gràfiques més representatives del Modernisme català. Va fer de tot: cartells, gravats a l’aiguafort, ex-libris, il·lustracions a llibres i revistes, diplomes, postals, segells, recordatoris, menús, partitures, targetes comercials, goigs, etc.

Va participar a la fundació del Cercle Artístic de Sant Lluc i va tenir una gran vinculació amb la ciutat de Terrassa, on va contribuir a la difusió del modernisme amb el seu amic Joaquim Vancells.

Obtingut de "http://ca.wikipedia.org../../../a/l/e/Alexandre_de_Riquer_i_Ynglada_9395.html"

Categoria: Pintors modernistes catalans

##### Views

- Article
- Discussió
- Revisió actual

##### Cerca